text: اپنی تقریر میں وزیر خزانہ نے کہا کہ آمدنی ٹیکس کے محکمے میں اسسمنٹوں کی جان پڑتال کا موجودہ نظام ایسا ہے، جس میں ٹیکس دہندگان اور محکمے کے مابین اعلیٰ سطح کا ذاتی رابطہ قائم ہوسکتا ہے، جس کے نتیجے میں ٹیکس افسران کی جانب سے چند ناپسندیدہ طریقہ ہائے کار اختیار کیے جاسکتے ہیں۔ اس طرح کے تمام تر امکانات کے خاتمے اور وزیراعظم کے خواب کو حقیقی شکل دینے کی غرض سے، وزیرخزانہ نے کہا کہ الیکٹرانک طرز کی اور بغیر شناخت والی اسسمنٹ کی اسکیم ، جس میں انسانی عمل دخل بالکل نہیں ہوگا، اسی سال مرحلہ وار طریقے سے نافذ کی جائے گی۔ ابتداً اس طرح ای- اسسمنٹ ان معاملات میں فائل ہوں گے، جہاں چند مخصوص لین دین کی جانچ پڑتال اور تصدیق درکار ہوگی یا کسی فرق کی جانکاری حاصل کرنی ہوگی۔